Document ID: 32005R0118

ΚΑΝΟΝΙΣΜΌΣ (ΕΚ) αριθ. 118/2005 ΤΗΣ ΕΠΙΤΡΟΠΉΣ
της 26ης Ιανουαρίου 2005
για τροποποίηση του παραρτήματος VIII του κανονισμού (ΕΚ) αριθ. 1782/2003 του Συμβουλίου και καθορισμό δημοσιονομικών ανωτάτων ορίων για τη μερική ή προαιρετική εφαρμογή του καθεστώτος ενιαίας ενίσχυσης καθώς και της ετήσιας συνολικής χρηματοδότησης για το καθεστώς ενιαίας ενίσχυσης βάσει της έκτασης, όπως προβλέπεται από τον κανονισμό αυτό
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1782/2003 του Συμβουλίου, της 29ης Σεπτεμβρίου 2003, για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και για την τροποποίηση των κανονισμών (ΕΟΚ) αριθ. 2019/93, (ΕΚ) αριθ. 1452/2001, (ΕΚ) αριθ. 1453/2001, (ΕΚ) αριθ. 1454/2001, (ΕΚ) αριθ. 1868/94, (ΕΚ) αριθ. 1251/1999, (ΕΚ) αριθ. 1254/1999, (ΕΚ) αριθ. 1673/2000, (ΕΟΚ) αριθ. 2358/71 και (ΕΚ) αριθ. 2529/2001 (1) και ιδίως το άρθρο 64 παράγραφος 2, το άρθρο 70 παράγραφος 2, το άρθρο 71 παράγραφος 2, το άρθρο 143β παράγραφος 3 και το άρθρο 145 στοιχείο θ),
Εκτιμώντας τα ακόλουθα:
(1)
Πρέπει να αναθεωρηθούν τα ποσά του παραρτήματος VIII του κανονισμού (ΕΚ) αριθ. 1782/2003 για τα κράτη μέλη που κάνουν χρήση της δυνατότητας που παρέχεται από το άρθρο 62 του εν λόγω κανονισμού και ανάλογα με τις πληροφορίες που διαβιβάζονται σύμφωνα με το άρθρο 145 στοιχείο θ) του ιδίου κανονισμού.
(2)
Πρέπει να καθοριστούν για το 2005 τα δημοσιονομικά ανώτατα όρια όσον αφορά καθεμία από τις ενισχύσεις που αναφέρονται στα άρθρα 66 έως 69 του κανονισμού (ΕΚ) αριθ. 1782/2003, για τα κράτη μέλη που εφαρμόζουν κατά το έτος αυτό το καθεστώς ενιαίας ενίσχυσης που προβλέπεται στον τίτλο ΙΙΙ του εν λόγω κανονισμού.
(3)
Πρέπει να καθοριστούν για το 2005 τα δημοσιονομικά ανώτατα όρια που ισχύουν όσον αφορά τις άμεσες ενισχύσεις οι οποίες εξαιρούνται από το καθεστώς ενιαίας ενίσχυσης, για τα κράτη μέλη που κάνουν χρήση κατά το έτος αυτό της δυνατότητας που παρέχεται από το άρθρο 70 του κανονισμού (ΕΚ) αριθ. 1782/2003.
(4)
Πρέπει να καθοριστούν για το 2005 τα δημοσιονομικά ανώτατα όρια που ισχύουν όσον αφορά τις άμεσες ενισχύσεις του καταλόγου του παραρτήματος VI του κανονισμού (ΕΚ) αριθ. 1782/2003, για τα κράτη μέλη που κάνουν χρήση της μεταβατικής περιόδου που προβλέπεται στο άρθρο 71 του κανονισμού αυτού.
(5)
Για λόγους σαφήνειας, είναι σκόπιμο να δημοσιευτούν τα δημοσιονομικά ανώτατα όρια, για το 2005, όσον αφορά το καθεστώς ενιαίας ενίσχυσης, αφού αφαιρεθούν από τα αναθεωρημένα ανώτατα όρια του παραρτήματος VIII του κανονισμού (ΕΚ) αριθ. 1782/2003 τα ανώτατα όρια που καθορίστηκαν για τις ενισχύσεις που αναφέρονται στα άρθρα 66 έως 70 του ιδίου κανονισμού.
(6)
Στην περίπτωση των κρατών μελών που προσχώρησαν στην Κοινότητα το 2004 και που θα εφαρμόσουν το 2005 το καθεστώς ενιαίας ενίσχυσης βάσει της έκτασης που προβλέπεται στον τίτλο IVα του κανονισμού (ΕΚ) αριθ. 1782/2003, η ετήσια συνολική χρηματοδότηση για το έτος αυτό πρέπει να καθοριστεί σύμφωνα με το άρθρο 143β παράγραφος 3 του ιδίου κανονισμού.
(7)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης άμεσων ενισχύσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα VIII του κανονισμού (ΕΚ) αριθ. 1782/2003 αντικαθίσταται με το κείμενο του παραρτήματος Ι του παρόντος κανονισμού.
Άρθρο 2
1. Τα δημοσιονομικά ανώτατα όρια που προβλέπονται στο άρθρο 64 παράγραφος 2 του κανονισμού (ΕΚ) αριθ. 1782/2003 καθορίζονται για το 2005 στα παραρτήματα II και III του παρόντος κανονισμού.
2. Τα δημοσιονομικά ανώτατα όρια που προβλέπονται στο άρθρο 71 παράγραφος 2 του κανονισμού (ΕΚ) αριθ. 1782/2003 καθορίζονται για το 2005 στο παράρτημα IV του παρόντος κανονισμού.
3. Τα δημοσιονομικά ανώτατα όρια όσον αφορά το καθεστώς ενιαίας ενίσχυσης καθορίζονται για το 2005 στο παράρτημα V του παρόντος κανονισμού.
4. Η ετήσια συνολική χρηματοδότηση, που προβλέπεται στο άρθρο 143β παράγραφος 3 του κανονισμού (ΕΚ) αριθ. 1782/2003 καθορίζεται για το 2005 στο παράρτημα VI του παρόντος κανονισμού.
Άρθρο 3
Τα κράτη μέλη που επιλέγουν την περιφερειακή εφαρμογή που προβλέπεται στο άρθρο 58 του κανονισμού (ΕΚ) αριθ. 1782/2003 ανακοινώνουν στην Επιτροπή τα περιφερειακά ανώτατα όρια που καθορίστηκαν μέχρι τις 31 Δεκεμβρίου του πρώτου έτους εφαρμογής του καθεστώτος ενιαίας ενίσχυσης, το αργότερο μέχρι την 1η Μαρτίου του επομένου έτους.
Άρθρο 4
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Ιανουαρίου 2005.

Labels: 19
5
6
18
15